wannaphong/clean_thaiwikipedia huggingface dataset:
# ชาวยั้ง
ยั้ง  หรือ ไทยั้ง  เป็นกลุ่มชาติพันธุ์ไทกลุ่มหนึ่ง อาศัยอยู่แขวงอุดมไซ แขวงหลวงน้ำทา และแขวงพงสาลี ทางตะวันออกเฉียงเหนือของประเทศลาว พวกเขามีภาษาและวัฒนธรรมเฉพาะของตนเอง โดยภาษายั้งนั้นจัดอยู่ในตระกูลภาษาไท เช่นเดียวกับภาษาไทลื้อและภาษาลาว ชาวยั้งอาจมีความสัมพันธ์กับชาวปู้ยัง  ในมณฑลยูนนาน ประเทศจีนOutlying Kam-Tai: notes on Ta Mit Laha. หรือกับชาวญั่ง  ชาติพันธุ์ทางตะวันตกเฉียงเหนือของประเทศเวียดนามDoling, Tim. 2010. Mountains and Ethnic Minorities: North West Việt Nam. Hà Nội: Thế Giới Publishers.

โดยชื่อ "ยั้ง" คือคำว่า หยุด หรือ หยุดยั้ง ในภาษาไทย ปัจจุบันมีชาวยั้งอาศัยอยู่ที่เมืองไซและเมืองแบง แขวงอุดมไซ พวกเขาอาศัยอยู่ร่วมกับชนเผ่าอื่นอย่างเป็นสุขตามอัตภาพ ใน พ.ศ. 2558 มีประชากรชาวยั้งในประเทศลาวทั้งหมด 5,843 คน โดยใน พ.ศ. 2557 เฉพาะเมืองนาหม้อในแขวงอุดมไซ มีชาวยั้งอาศัยอยู่ทั้งหมด 875 คน

 ประวัติ 
เดิมชาวยั้งอาศัยอยู่ทางตอนใต้ของประเทศจีน ก่อนเคลื่อนตัวลงมาตั้งรกรากที่จังหวัดเซินลา จังหวัดลายเจิว และจังหวัดหล่าวกาย ทางตอนเหนือของประเทศเวียดนาม หลังจากนั้นก็อพยพลงมาตั้งรกรากที่แขวงอุดมไซ แขวงหลวงน้ำทา และแขวงพงสาลี ทางตะวันออกเฉียงเหนือของประเทศลาว โดยลงหลักปักฐานที่พื้นที่ดังกล่าวมานานนับศตวรรษแล้ว ประกอบอาชีพกสิกรรม จำพวกข้าวเหนียว มัน เผือก ข้าวสาลี บ้างก็ประกอบอาชีพเชิงหัตถกรรม เช่น ทอผ้า หรือตีเหล็ก

ชาวยั้งนับถือศาสนาผี เคารพบูชาบรรพชน โดยเฉพาะผีพ่อ ผีแม่ ผีบ้านผีเรือน และผีอื่น ๆ พวกเขาให้การนับถือหมอผีในฐานะผู้เป็นที่พึ่งทางใจ มีพิธีกรรมเป็นระบบซับซ้อน เช่น การปลูกเรือน การแต่งงาน การหย่าร้าง และงานบุญกินเจียง ซึ่งเป็นวัฒนธรรมร่วมรากกับชาวฮ่อ อาข่า และไทดำ
# การรถไฟยูเนียนแปซิฟิก
การรถไฟยูเนียนแปซิฟิก  (สัญลักษณ์: UP, UPP, UPY) เป็นบริษัทขนส่งสินค้าทางรางขนาดใหญ่ประเภท Class I ดำเนินกิจการโดยใช้รถจักร 8,300 คันบนเส้นทางยาวกว่า 32,200 ไมล์ (51,800 กิโลเมตร) ครอบคลุม 23 รัฐของสหรัฐอเมริกาทางฝั่งตะวันตกของชิคาโกและนิวออร์ลีนส์ ยูเนียนแปซิฟิกเป็นบริษัทขนส่งสินค้าทางรางที่ใหญ่เป็นอันดับสองในสหรัฐรองจาก BNSF ซึ่งทั้งสองบริษัทครองตลาดร่วมกันบนเส้นทางรถไฟข้ามทวีปในภูมิภาคตะวันตก ตะวันตกกลาง (มิดเวสต์) และตะวันตกเฉียงใต้ตอนกลางของสหรัฐอเมริกา

การรถไฟยูเนียนแปซิฟิก เดิมก่อตั้งขึ้นใน ค.ศ. 1862 เป็นส่วนหนึ่งของโครงการทางรถไฟข้ามทวีปสายแรก ซึ่งต่อมารู้จักกันในชื่อเส้นทางโอเวอร์แลนด์ (Overland Route) ตลอดศตวรรษต่อมา ยูเนียนแปซิฟิกได้ขยายกิจการโดยการควบรวมกิจการกับบริษัททางรถไฟอื่น ๆ ได้แก่ การรถไฟมิสซูรีแปซิฟิก, การรถไฟเวสเทิร์นแปซิฟิก การรถไฟมิสซูรี–แคนซัส–เท็กซัส และชิคาโก ร็อกไอแลนด์ และแปซิฟิก ใน ค.ศ. 1995 ยูเนียนแปซิฟิกควบรวมกิจการกับบริษัทชิคาโกแอนด์นอร์ทเวสเทิร์น ทรานสปอร์เทชัน (Chicago and North Western Transportation Company) เสริมสร้างเครือข่ายรถไฟให้ครอบคลุมภูมิภาคตะวันตกกลางตอนบน (Upper Midwest) ต่อมาใน ค.ศ. 1996 บริษัทควบรวมกิจการกับบริษัทเซาเทิร์นแปซิฟิก ทรานสปอร์เทชัน (Southern Pacific Transportation Company) บริษัทยักษ์ใหญ่ที่เคยควบรวมกิจการกับเดนเวอร์แอนด์รีโอแกรนด์เวสเทิร์น (Denver and Rio Grande Western Railroad) ปัจจุบัน ยูเนียนแปซิฟิกเป็นบริษัทปฏิบัติการหลักภายใต้บริษัทแม่ คือ ยูเนียนแปซิฟิกคอร์ปอเรชัน (Union Pacific Corporation) โดยทั้งสองบริษัทตั้งสำนักงานใหญ่ร่วมกันที่อาคารยูเนียนแปซิฟิกเซนเตอร์ (Union Pacific Center) ในเมืองโอมาฮา รัฐเนแบรสกา
# Sanguisorba
Sanguisorba เป็นสกุลของพืชดอกในวงศ์กุหลาบ มีถิ่นกำเนิดในเขตอบอุ่นทางซีกโลกเหนือ ชื่อสามัญคือ 'เบอร์นิต' (burnet)

 ลักษณะ 
พืชชนิดนี้เป็นพืชล้มลุกอายุมากกว่าสองปีหรือไม้พุ่มขนาดเล็ก ลำต้นสูง 50–200 ซม. และมีใบออกเป็นกระจุกที่ฐานต้น โดยมีใบออกเรียงสลับขึ้นไปตามลำต้น ใบเป็นใบประกอบที่มีใบย่อยเกิดสองข้างของแกนกลาง (pinnate) ยาว 5–30 ซม. มีใบย่อย 7-25 ใบ แต่ละใบย่อยมีขอบใบหยัก ใบอ่อนงอกจากยอดกลางต้น ดอกมีขนาดเล็ก ออกเป็นกระจุกแน่นยาว 5–20 มม. แต่ละดอกมีสี่กลีบขนาดเล็กมาก สีขาวถึงแดง

 สปีชีส์ 
สปีชีส์ต่อไปนี้คือสปีชีส์ที่ได้รับการยอมรับ:
 Sanguisorba albanica András. & Jáv.
 Sanguisorba albiflora  (Makino) Makino
 Sanguisorba alpina Bunge
 Sanguisorba ancistroides  (Desf.) Ces.
 Sanguisorba annua  (Nutt. ex Hook.) Torr. & A.Gray – annual burnet, prairie burnet, western burnet
 Sanguisorba applanata T.T.Yu & C.L.Li
 Sanguisorba armena Boiss.
 Sanguisorba azovtsevii Krasnob. & Pshenich.
 Sanguisorba canadensis L. – Canadian burnet, white burnet
 Sanguisorba cretica Hayek
 Sanguisorba diandra  (Hook.f.) Nordborg
 Sanguisorba dodecandra Moretti – Italian burnet
 Sanguisorba durui Yild.
 Sanguisorba filiformis  (Hook.f.) Hand.-Mazz.
 Sanguisorba hakusanensis Makino
 Sanguisorba hybrida  (L.) Font Quer
 Sanguisorba indica  (Gardner) Tirveng.
 Sanguisorba japonensis  (Makino) Kudô
 Sanguisorba × kishinamii Honda
 Sanguisorba lateriflora  (Coss.) A.Braun & C.D.Bouché
 Sanguisorba longifolia Bertol.
 Sanguisorba magnifica I.Schischk. & Kom.
 Sanguisorba mauritanica Desf.
 Sanguisorba megacarpa  (Lowe) Muñoz Garm. & C.Navarro
 Sanguisorba menendezii  (Svent.) Nordborg – Canary Islands burnet
 Sanguisorba minor Scop. – salad burnet, garden burnet, little burnet
 Sanguisorba obtusa Maxim. – Japanese burnet
 Sanguisorba occidentalis Nutt.
 Sanguisorba officinalis L. – great burnet, burnet bloodwort
 Sanguisorba × poroshirensis S.Watan.
 Sanguisorba × pseudo-officinalis Naruh.
 Sanguisorba riparia Juz.
 Sanguisorba rupicola  (Boiss. & Reut.) A.Braun & C.D.Bouché
 Sanguisorba sirnakia Yild.
 Sanguisorba stipulata Raf.
 Sanguisorba × takahashihideoi Naruh.
 Sanguisorba tenuifolia Fisch. ex Link

 นิเวศวิทยา 
Sanguisorba minor เป็นพืชอาหารของตัวอ่อนผีเสื้อแถบดำ (Pyrgus malvae) และผีเสื้อหนู (Amphipyra tragopoginis)

 การเพาะปลูกและการใช้ประโยชน์ 
Burnets ถูกปลูกเป็นพืชสวน มีการผสมพันธุ์พันธุ์พืชหลายชนิด โดยเฉพาะจาก S. officinalis ส่วน S. canadensis ถูกปลูกเพื่อดอกสีขาวบนลำต้นที่สูงเกินหนึ่งเมตร พืชชนิดนี้ผสมพันธุ์ได้ง่าย ทำให้เกิดพันธุ์ผสมใหม่ ๆ Sutton, J. Sanguisorba in Cultivation.  The Plantsman. Royal Horticultural Society. June, 2007. 78-83. S. obtusa มีคุณค่าเพราะใบของมันที่มีขอบสีชมพูและสีเทา-เขียวBourne, V. How to grow: Sanguisorba. The Daily Telegraph September 21, 2002.

Sanguisorba officinalis ใช้ในยาจีนโบราณเพื่อรักษาอาการทางระบบทางเดินอาหารและอาการเลือดออก

Sanguisorba minor หรือ salad burnet ได้ถูกใช้เป็นยาทางการแพทย์ในยุโรปเพื่อควบคุมอาการเลือดออก ใบมีรสชาติเหมือนแตงกวาและสามารถรับประทานในสลัด หรือใช้สดหรือแห้งทำเป็นชา

 นิรุกติศาสตร์ 
ชื่อสกุลภาษาละติน Sanguisorba หมายถึง ผู้ยับยั้งเลือด ‘sanguis’ เป็นคำที่มีความหมายเกี่ยวข้องกับคำว่า ‘sanguine’ ซึ่งหมายถึง 'เลือด' ‘sorbeo’ หมายถึง 'ยับยั้ง' มาจากคุณสมบัติในการห้ามเลือดของพืชชนิดนี้
# โยธาม
โยธาม (;) เป็นกษัตริย์ลำดับที่ 11 ของราชอาณาจักรยูดาห์ และเป็นพระราชโอรสของอุสซียาห์และเยรูชาบุตรหญิงของศาโดก โยธามทรงมีพระชนมายุ 25 พรรษาเมื่อทรงขึ้นครองราย์ และพระองค์ครองราชย์เป็นเวลา 16 ปี2 พงศาวดาร 27:1 และ 2 พงศ์กษัตริย์ 15:33 เอ็ดวิน อาร์. ทีเลอ (Edwin R. Thiele) สรุปว่าช่วงต้นรัชสมัยของพระองค์เริ่มต้นด้วยการครองราชย์ร่วมกับพระบิดาซึ่งมีเวลานาน 11 ปี เนื่องจากอุสซียาห์พระบิดาทรงพระประชวรด้วยโรคเรื้อนหลังพระองค์เสด็จเข้าพระวิหารเพื่อจะทรงเผาเครื่องหอม โยธามจึงทรงขึ้นเป็นผู้ดูแลควบคุมสำนักพระราชวังและปกครองแผ่นดินในช่วงเวลานั้น (กล่าวคือเป็นผู้ครองราชย์ร่วม) ในขณะที่พระบิดาประทับในวังที่แยกต่างหากเนื่องจากทรงเป็นโรคเรื้อน 

วิลเลียม เอฟ. ออลไบรต์ (William F. Albright) ระบุช่วงรัชสมัยของโยธามเป็นช่วง 742-735 ปีก่อนคริสตกาล ทีเลอระบุช่วงที่ทรงครองราย์ร่วมกับอุสซียาห์เมื่อ 751/750 ปีก่อนคริสตกาล และช่วงรัชสมัยที่ทรงครองราย์พระองค์เดียวตั้งแต่ 740/39 ถึง 736/735 ปีก่อนคริสตกาลเมื่อพระองค์ถูกปลดจากตำแหน่งโดยกลุ่มสนับสนุนอัสซีเรียที่เห็นพ้องกับอาหัสพระโอรสของพระองค์ ทีเลอระบุปีที่โยธามสวรรคตเป็น 732/731 ปีก่อนคริสตกาล

พระวรสารนักบุญมัทธิวระบุพระนามของโยธามแห่งยูดาห์ในลำดับพงศ์ของพระเยซู  นักโบราณคดี Nelson Glueck ค้นพบรอยประทับตราของกษัตริย์โยธามใกล้กับเมือง Eilat ในบริเวณใกล้เคียงกับเมือง Eilat ยังมี wadi (หุบเขาแม่น้ำ) ชื่อ "Yatam wadi"
# การพิมพ์ผ้าแบบลูกกลิ้ง
thumb|ผ้าพิมพ์ลายสีน้ําเงินครามและสีขาวโดยบริษัทอเมริกันปรินติง (American Printing Company) ประมาณ ค.ศ. 1910
การพิมพ์ผ้าแบบลูกกลิ้ง  เป็นเทคนิคการพิมพ์สิ่งทอที่จดสิทธิบัตรโดยทอมัส เบลล์ จากประเทศสกอตแลนด์ใน ค.ศ. 1783 โดยมีจุดประสงค์เพื่อลดต้นทุนการพิมพ์ด้วยแท่นพิมพ์ทองแดง  มีการใช้เทคนิคนี้ในโรงงานผ้าในเมืองแลงคาเชอร์เพื่อผลิตผ้าชุดผ้าฝ้ายมาตั้งแต่ทศวรรษ 1790 โดยส่วนใหญ่มักทำซ้ำในรูปแบบเอกรงค์ขนาดเล็กที่มีลักษณะเป็นลายทางและลวดลายจุดเล็ก ๆ ที่เรียกว่า "ลายพื้นเครื่องจักร" Tozer and Levitt, Fabric of Society, p. 27

ต่อมาในทศวรรษ 1820 จากการปรับปรุงเทคโนโลยีส่งผลให้มีการพิมพ์แบบลูกกลิ้งในรูปแบบสีสดใสและเข้มข้นที่ซับซ้อนมากขึ้น โดยสีแดงตุรกี (Turkey red) และสีเหลืองโครเมียม (Chrome yellow) จะได้รับความนิยมเป็นพิเศษTozer and Levitt, Fabric of Society, p. 29

การพิมพ์แบบลูกกลิ้งเข้ามาแทนที่การพิมพ์ผ้าแบบบล็อกไม้  แบบเก่าในประเทศอุตสาหกรรม จนกระทั่งกลางคริสต์ศตวรรษที่ 19 การพิมพ์ผ้าแบบบล็อกไม้จึงเริ่มกลับมาอีกครั้งโดยวิลเลียม มอร์ริส
# เฮฟซีบาห์
เฮฟซีบาห์ (หรือ) เป็นบุคคลในหนังสือพงศ์กษัตริย์ในคัมภีร์ไบเบิล เป็นพระมเหสีของเฮเซคียาห์กษัตริย์แห่งยูดาห์ (ครองราชย์  715 และ 686 ปีก่อนคริสตกาล) และเป็นพระมารดาของกษัตริย์มนัสเสห์แห่งยูดาห์ (ครองราชย์  687–643 ปีก่อนคริสตกาล)

 บันทึกในคัมภีร์ไบเบิลและวรรณกรรมรับบี 
เฮฟซีบาห์ปรากฏใน 2 พงศ์กษัตริย์ 21:1 ส่วนในวรรณกรรมรับบีระบุว่าอิสยาห์เป็นตาของมนัสเสห์

 ขื่อเชิงสัญลักษณ์ 
ชื่อเฮฟซีบาห์ยังใช้เป็นชื่อเชิงสัญลักษณ์ของศิโยนหลังการฟื้นฟูเพื่อความทรงปีติยินดีของพระยาห์เวห์ในอิสยาห์ 62:4BibleGateway.com, All the Women of the Bible, Hephzibah. Accessed 2014-04-01.
# รู้ใจประกันภัย
บริษัท รู้ใจประกันภัย จำกัด (มหาชน)  เป็นบริษัทที่ประกอบการธุรกิจประกันภัยในประเทศไทย โดยเน้นที่การประกันภัยรถยนต์ ก่อตั้งขึ้นเมื่อวันที่ 11 กุมภาพันธ์ พ.ศ. 2491 ภายใต้ชื่อ บริษัท คลังสินค้าแม่น้ำประกันภัย จำกัด โดยมีผู้ก่อตั้ง รวม 7 คนนำโดยพระยาโทณวณิกมนตรี (วิสุทธิ์ โทณวณิก) ประกอบธุรกิจประกันวินาศภัยทุกประเภท ต่อมาในปี พ.ศ. 2537 กลุ่มของธนาคารนครหลวงไทย จำกัด (มหาชน) ในฐานะผู้ถือหุ้นรายใหญ่ของบริษัทได้เปลี่ยนชื่อบริษัทเป็น บริษัท สยามซิตี้อินชัวรันส์ จำกัด ก่อนจะเปลี่ยนชื่อเป็น บริษัท สยามซิตี้ประกันภัย จำกัด ในปี พ.ศ. 2547 

ต่อมาบริษัท สยามซิตี้ประกันภัย จำกัด ได้ถูกซื้อกิจการโดยกลุ่มบริษัท เอฟดับบลิวดี ฮ่องกง  และได้เปลี่ยนชื่อเป็น บริษัท เอฟดับบลิวดีประกันภัย จำกัด (มหาชน) ในปี 2562 และต่อมาในปี พ.ศ. 2565 กลุ่มบริษัท รู้ใจ ได้ตกลงเข้าซื้อกิจการ บริษัท เอฟดับบลิวดีประกันภัย จำกัด (มหาชน) จากกลุ่มโบลท์เทค และได้เปลี่ยนชื่อใหม่เป็น บริษัท รู้ใจประกันภัย จำกัด (มหาชน)

กลุ่มบริษัทรู้ใจ ได้เข้าซื้อกิจการบริษัท ไลฟ์แพล (Lifepal) ซึ่งเป็นตัวแทนจำหน่ายประกันภัยออนไลน์ในอินโดนีเซียในปี พ.ศ. 2567 และได้เข้าซื้อกิจการบริษัท ไดเร็ค เอเชีย (ประเทศไทย) จำกัด ในปีเดียวกัน
# เฮเซคียาห์
เฮเซคียาห์  หรือ Ezekias (ประสูติ , ครองราชย์พระองค์เดียว) เป็นกษัตริย์ลำดับที่ 13 ของราชอาณาจักรยูดาห์ตามคัมภีร์ฮีบรู และเป็นพระราชโอรสของอาหัสHarris, Stephen L., Understanding the Bible. Palo Alto: Mayfield. 1985. "Glossary", pp. 367–432

ในเรื่องเล่าของคัมภีร์ไบเบิล เฮเซคียาห์ทรงเป็นประจักษ์พยานถึงการล่มสลายของราชอาณาจักรอิสราเอลเหนือโดยการบุกยึดของจักรวรรดิอัสซีเรียใหม่ภายใต้การปกครองของกษัตริย์ซาร์กอนเมื่อประมาณ 722 ปีก่อนคริสตกาล และทรงเป็นกษัตริย์ของยูดาห์ในช่วงการล้อมเยรูซาเล็มโดยอัสซีเรียภายใต้การนำของกษัตริย์เซนนาเคอริบเมื่อ 701 ปีก่อนคริสตกาลEncyclopædia Britannica (2009), Hezekiah, Encyclopædia Britannica Online, 12 November 2009.

เฮเซคียาห์ทรงริเริ่มการปฏิรูปศาสนาอย่างครอบคลุม รวมไปถึงออกพระราชกฤษฎีกาอันเข้มงวดที่ให้นับถือพระยาห์เวห์เป็นพระเจ้าพระองค์เดียว และห้ามการเคารพพระเจ้าองค์อื่นในพระวิหารแรก พระองค์ยังถือว่าเป็นกษัตริย์ผู้ชอบธรรมเป็นอย่างสูงทั้งในหนังสือพงศ์กษัตริย์ ฉบับที่ 2 และหนังสือพงศาวดาร ฉบับที่ 22 พงศ์กษัตริย์ 18:3; 2 พงศาวดาร 29:2 พระองค์ยังเป็นหนึ่งในกษัตริย์แห่งยูดาห์ที่มีความโดดเด่นที่ได้รับการกล่าวถึงในคัมภีร์ไบเบิล และเป็นหนึ่งในกษัตริย์ที่ได้รับการกล่าวถึงในลำดับพงศ์ของพระเยซูในพระวรสารนักบุญมัทธิวมัทธิว 1:10 ใน 2 พงศ์กษัตริย์ 18:5 ระบุว่า "ในบรรดาพระราชาแห่งยูดาห์ต่อจากพระองค์มา หรือในบรรดาผู้อยู่ก่อนพระองค์ ไม่มีผู้ใดเหมือนพระองค์"Jewish Encyclopaedia, Hezekiah, accessed 15 April 2012 อิสยาห์และมีคาห์เผยพระวจนะในรัชสมัยของพระองค์

 อ่านเพิ่มเติม 

 หมายเหตุ
# อีซูซุ ฟอร์เวิร์ด
อีซูซุ ฟอร์เวิร์ด  หรือที่รู้จักในชื่อ Isuzu F-Series เป็นรถบรรทุกเพื่อการพาณิชย์ขนาดกลางที่ผลิตโดยอีซูซุมาตั้งแต่ปี พ.ศ. 2513 โดยสืบทอดมาจากรุ่น TY ซึ่งทำหน้าที่ในตลาดประเภทเดียวกันมาก่อน รถบรรทุกทุกรุ่นเป็นแบบห้องโดยสารเหนือเครื่องยนต์ (cab over engine) และห้องโดยสารเป็นแบบประกอบสำเร็จจากโรงงาน เครื่องยนต์ส่วนใหญ่เป็นเครื่องยนต์ดีเซล แต่บางตลาดก็มีรุ่นที่ใช้แก๊ส CNG ด้วย มีตัวเลือกห้องโดยสาร เครื่องยนต์ ระบบขับเคลื่อน 4 ล้อ หรือ 2 ล้อ ให้เลือกตามความต้องการของแต่ละตลาด แม้ว่าโรงงานหลักของอีซูซุจะอยู่ที่ประเทศญี่ปุ่น แต่รถบรรทุกเหล่านี้มีการประกอบในหลายประเทศทั่วโลก

รถขนาดกลางและใหญ่ของอีซูซุ ฟอร์เวิร์ดส่วนใหญ่จะสังเกตได้ง่ายจากโลโก้ "Forward" ที่ติดอยู่ด้านหน้า แต่โลโก้อีซูซุแบบปกติ จะติดอยู่ที่ด้านหลัง 

อีซูซุ ฟอร์เวิร์ด เป็นหนึ่งในรถบรรทุกเชิงพาณิชย์ที่กองกำลังป้องกันตนเองภาคพื้นดินญี่ปุ่น (Japan Ground Self-Defense Force) เลือกใช้สำหรับภารกิจแนวหลัง
# วัดจอมทองธรรมคุณ
วัดจอมทองธรรมคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหอคำ อำเภอเมืองบึงกาฬ จังหวัดบึงกาฬ ที่ดินตั้งวัดมีเนื้อที่ 4 ไร่ 

วัดจอมทองธรรมคุณตั้งวัดเมื่อวันที่ 7 มกราคม พ.ศ. 2422 ชาวบ้านเรียกว่า วัดบ้านหนองเข็ง สร้างโดยหลวงพ่อพรมวิเศษ พร้อมบุตรหลานร่วมกับและชาวบ้านมีจิตศรัทธาสร้างวัด เดิมชื่อ วัดจอมทอง จนเมื่อ พ.ศ. 2486 ได้เปลี่ยนชื่อมาเป็น "วัดจอมทองธรรมคุณ" ได้รับพระราชทานวิสุงคามสีมาเมื่อ พ.ศ. 2430 เขตวิสุงคามสีมา กว้าง 4 เมตร ยาว 10 เมตร

วัดมีอาคารที่ขึ้นเป็นโบราณสถาน 1 รายการ คือ สิมเป็นอาคารรูปทรงสี่เหลี่ยมผืนผ้า ขนาดกว้าง 5.8 เมตร ยาว 8.5 เมตรกรมศิลปากร. "วัดจอมทองธรรมคุณ" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 1 กรกฎาคม 2567. เข้าถึงจาก http://gis.finearts.go.th/fineart/ ภายในเป็นอาคารขนาด 2 ห้อง มีทางเข้าเฉพาะด้านหน้าเพียงด้านเดียว และมีระเบียงโถงด้านหน้า 1 ห้อง ตกแต่งซุ้มด้านบนเป็นวงโค้ง หลังคาของเดิมมุงด้วยกระเบื้องดินขอ ภายในประดิษฐานพระพุทธรูปปูนปั้นศิลปะแบบพื้นบ้าน ด้านในเคยมีฮูปแต้ม (จิตรกรรมฝาผนัง) เรื่องราวเกี่ยวกับพุทธประวัติตอน ออกบวช รูปเทพพนม รูปหงส์ และรูปแม่พระธรณี ปัจจุบันทาสีทับหมดแล้ว

อาคารเสนาสนะอื่นประกอบด้วยอุโบสถ กว้าง 6 เมตร ยาว 8 เมตร สร้าง พ.ศ. 2466 เป็นอาคารก่ออิฐโบกปูนขาวผสมยางไม้ ศาลาการเปรียญเป็นอาคารไม้ กุฏิสงฆ์ เป็นอาคารไม้และครึ่งตึกครึ่งไม้
# Sanguisorba canadensis
Sanguisorba canadensis หรือ white burnet (เบอร์นิตสีขาว) หรือที่รู้จักกันในชื่อ Canadian burnet (เบอร์นิตแคนาดา) เป็นพืชดอกชนิดหนึ่งในวงศ์กุหลาบ มีถิ่นกำเนิดในทวีปอเมริกาเหนือ พืชล้มลุกชนิดนี้มักเติบโตในพื้นที่ชื้น เช่น บึง หนองน้ำ และริมถนน ตั้งแต่ลาบราดอร์ไปจนถึงจอร์เจีย มีความสูงประมาณ  ออกดอกเป็นช่อแหลมทรงกระบอก สีขาวนวล โดยออกดอกตั้งแต่ฤดูร้อนไปจนถึงฤดูใบไม้ร่วง

ใบของ Sanguisorba officinalis (เกรตเบอร์นิต) และ Sanguisorba minor (สลัดเบอร์นิต) ต้องผ่านการปรุงสุกก่อนจึงจะสามารถรับประทานได้ เพื่อช่วยลดความขมของใบ
# จุดหมายปลายทางของตัปแอร์ปูร์ตูกัล
ตัปแอร์ปูร์ตูกัลให้บริการเที่ยวบินสู่จุดหมายปลายทางในในทวีปยุโรป แอฟริกา อเมริกาเหนือ และอเมริกาใต้ทั้งหมด 87 แห่ง ดังนี้:

  ประเทศแอลจีเรีย
 แอลเจียร์ - ท่าอากาศยานนานาชาติวารี บูเมดีน
  ประเทศแองโกลา
 ลูอันดา - ท่าอากาศยานนานาชาติกวาตรูดือฟือวือไรรู
  ประเทศออสเตรีย
 เวียนนา - ท่าอากาศยานนานาชาติเวียนนา
  ประเทศเบลเยียม
 บรัสเซลส์ - ท่าอากาศยานนานาชาติบรัสเซลส์
  ประเทศบราซิล
 เบเลง - ท่าอากาศยานนานาชาติวัลจีกังส์
 เบโลโอรีซอนตี - ท่าอากาศยานนานาชาติตังเกรดู แนวิส
 บราซีเลีย - ท่าอากาศยานนานาชาติบราซีเลีย
 กังปีนัส - ท่าอากาศยานนานาชาติวีราโกปุส
 โฟร์ตาเลซา - ท่าอากาศยานนานาชาติปิงตู มาร์ชิงส์ – โฟร์ตาเลซา
 มาเนาส์ - ท่าอากาศยานนานาชาติเอดัวร์ดู โกมิส
 นาตาล - ท่าอากาศยานนานาชาติเอากุสตา เซเวรู
 นาตาล - ท่าอากาศยานนานาชาติเกรตเตอร์นาตาล
 ปอร์ตูอาเลเกร - ท่าอากาศยานนานาชาติซัลกาดู ฟิลยู
 เรซีฟี - ท่าอากาศยานนานาชาติกวาราราปิส–ฌิลแบร์ตู เฟรย์รี
 รีโอเดจาเนโร - ท่าอากาศยานนานาชาติรีโอเดจาเนโร–กาเลเอา
 ซัลวาดอร์ - ท่าอากาศยานนานาชาติเดปูตาดูลูอิสเอดัวร์ดูมากัลไยส์
 เซาเปาลู - ท่าอากาศยานนานาชาติเซาเปาลู–กวารุลยุส
  ประเทศกาบูเวร์ดี
 โบอาวิชตา - ท่าอากาศยานนานาชาติอาริชตีดึช ปือไรรา
 ไปรอา - ท่าอากาศยานนานาชาติเนลสัน แมนเดลา
 ซัล - ท่าอากาศยานนานาชาติอามิลการ์ กาบรัล
 เซาวีเซงตือ - ท่าอากาศยานนานาชาติซือซารีอา แอวูรา
  - ประเทศโคลอมเบีย
 โบโกตา - ท่าอากาศยานนานาชาติเอลโดราโด
  - ประเทศโครเอเชีย
 ซาเกร็บ - ท่าอากาศยานนานาชาติซาเกร็บ
  - สาธารณรัฐเช็ก
 ปราก - ท่าอากาศยานนานาชาติวาตสลัฟ ฮาเวล ปราก
  - ประเทศเดนมาร์ก
 โคเปนเฮเกน - ท่าอากาศยานนานาชาติโคเปนเฮเกน
  - ประเทศฟินแลนด์
 เฮลซิงกิ - ท่าอากาศยานนานาชาติเฮลซิงกิ
  - ประเทศฝรั่งเศส
# เกมล่าเกม (แฟรนไชส์)
เกมล่าเกม  เป็นสื่อแฟรนไชส์ของภาพยนตร์ชุดแนวผจญภัย, ดิสโทเปียและนิยายวิทยาศาสตร์ สร้างจากนวนิยายชุด เกมล่าชีวิต ของ ซูซาน คอลลินส์ ภาพยนตร์จัดจำหน่ายโดย ไลออนส์เกต ภาพยนตร์ประกอบด้วยนักแสดงนำจำนวนมาก ได้แก่ เจนนิเฟอร์ ลอว์เรนซ์ เป็น แคตนิส เอฟเวอร์ดีน, จอช ฮัทเชอร์สัน เป็น พีต้า เมลลาร์ก, เลียม เฮมส์เวิร์ท เป็น เกล ฮอว์ธอร์น, วูดดี แฮร์เรลสัน เป็น เฮย์มิทช์ อเบอร์นาที, เอลิซาเบท แบงส์ เป็น เอฟฟี ทรินเก็ต, สแตนลีย์ ทุชชี เป็น ซีซาร์ ฟลิกเกอร์แมน และ โดนัลด์ ซูเทอร์แลนด์ เป็น ประธานาธิบดีสโนว์ ในภาพยนตร์ย้อนอดีต ทอม บลายธ์ แสดงนำเป็น คอริโอลานัส สโนว์, ราเชล เซกเลอร์ เป็น ลูซี เกรย์ เบิร์ด, จอช อันเดรส ริเวรา เป็น เซจานัส พลินธ์, ฮันเตอร์ เชฟเฟอร์ เป็น ไทกริส สโนว์, ปีเตอร์ ดิงเคลจ เป็น คาสกา ไฮบัตทอม, ไวโอลา เดวิส เป็น ดร. โวลุมเนีย กอล และ เจสัน ชวาตซ์แมน เป็น ลูเครเชียส "ลักกี" ฟลิกเกอร์แมน

ภาพยนตร์สามเรื่องแรกทำสถิติในบ็อกซ์ออฟฟิศหลายรายการ เกมล่าเกม (2012) ทำสถิติเป็นภาพยนตร์ที่เปิดตัวในวันฉายและวันหยุดสุดสัปดาห์ได้สูงที่สุดสำหรับภาพยนตร์ที่ไม่ใช่ภาคต่อ แคชชิ่งไฟเออร์ (2013) ทำสถิติเป็นภาพยนตร์ที่เปิดตัวในวันหยุดสุดสัปดาห์ได้สูงที่สุดในเดือนพฤศจิกายน ม็อกกิ้งเจย์ พาร์ท 1 (2014) ทำสถิติเป็นภาพยนตร์ที่เปิดตัวในวันฉายและวันหยุดสุดสัปดาห์ได้สูงที่สุดใน ค.ศ. 2014 ม็อกกิ้งเจย์ พาร์ท 2 (2015) ได้รับการยกย่องในเรื่องธีมและการแสดงของลอว์เรนซ์ ภาพยนตร์ย้อนอดีต เดอะ ฮังเกอร์เกมส์ ปฐมบทเกมล่าเกม (2023) ได้รับการวิจารณ์ที่หลากหลายและเปิดตัวในวันหยุดสุดสัปดาห์ได้ต่ำที่สุด ภาพยนตร์ทำเงินรวมกัน 3.3 พันล้านดอลลาร์สหรัฐ เป็นภาพยนตร์ชุดที่ทำเงินสูงสุดอันดับที่ 20

ภาพยนตร์
 ภาพยนตร์ วันฉายในสหรัฐ กำกับโดย เขียนบทภาพยนตร์โดย ดัดแปลงโดย อำนวยการสร้างโดย สถานะ เกมล่าเกม  แกรี รอสส์ แกรี รอสส์, บิลลี เรย์กับซูซาน คอลลินส์ จอน คีลิกและนีนา เจค็อบสัน ฉายแล้ว เกมล่าเกม 2 แคชชิ่งไฟเออร์  ฟรานซิส ลอว์เรนซ์ ไซมอน โบฟอยกับไมเคิล เดอบรอยน์ เกมล่าเกม ม็อกกิ้งเจย์ พาร์ท 1  ปีเตอร์ เครกกับแดนนี สตรอง ซูซาน คอลลินส์ เกมล่าเกม ม็อกกิ้งเจย์ พาร์ท 2  เดอะ ฮังเกอร์เกมส์ ปฐมบทเกมล่าเกม  ไมเคิล เลสลีกับไมเคิล อาร์ดต์ แบรด ซิมป์สัน, นีนา เจค็อบสันและฟรานซิส ลอว์เรนซ์ เดอะฮังเกอร์เกมส์: ซันไรส์ออนเดอะรีปปิง  แดนนี สตรองและสตีเฟน ชีลด์ส แบรด ซิมป์สันและนีนา เจค็อบสัน กำลังพัฒนา

การตอบรับ
การทำเงินในบ็อกซ์ออฟฟิศ
 ภาพยนตร์ วันฉาย ทำเงินในบ็อกซ์ออฟฟิศ อันดับในบ็อกซ์ออฟฟิศ ทุนสร้าง อ้างอิง อเมริกาเหนือ ต่างประเทศ ทั่วโลก อเมริกาเหนือ ทั่วโลก เกมล่าเกม  $408,010,692 $287,209,927 $695,220,619 42 148 $78ล้าน  เกมล่าเกม 2 แคชชิ่งไฟเออร์  $424,668,047 $440,343,699 $865,011,746 32 83 $130ล้าน  เกมล่าเกม ม็อกกิ้งเจย์ พาร์ท 1  $337,135,885 $418,221,218 $755,357,103 72 114 $125ล้าน  เกมล่าเกม ม็อกกิ้งเจย์ พาร์ท 2  $281,723,902 $379,732,661 $661,456,563 118 163 $160ล้าน  เดอะ ฮังเกอร์เกมส์ ปฐมบทเกมล่าเกม  $166,293,021 $170,663,084 $337,901,201 352 494 $100ล้าน  รวม $ $ $  $593ล้าน 

การตอบรับจากนักวิจารณ์และสาธารณะ
 ภาพยนตร์ รอตเทนโทเมโทส์ เมทาคริติก ซีนะมาสกอร์ เกมล่าเกม 84% (319 บทวิจารณ์) 68 (49 บทวิจารณ์) A เกมล่าเกม 2 แคชชิ่งไฟเออร์ 90% (297 บทวิจารณ์) 76 (49 บทวิจารณ์) A เกมล่าเกม ม็อกกิ้งเจย์ พาร์ท 1 70% (308 บทวิจารณ์) 64 (46 บทวิจารณ์) A− เกมล่าเกม ม็อกกิ้งเจย์ พาร์ท 2 70% (294 บทวิจารณ์) 65 (45 บทวิจารณ์) A− เดอะ ฮังเกอร์เกมส์ ปฐมบทเกมล่าเกม 64% (232 บทวิจารณ์) 54 (52 บทวิจารณ์) B+
# จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดยะลา พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดยะลาทั้งจังหวัด
# กาไฬ
กาไฬ  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา แบ่งออกเป็น 3 หมู่บ้านและมีประชากร 820 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา องค์การนอกภาครัฐว่าด้วยกัมพูชารายงานใน ค.ศ. 2006 ว่าอัตราการจำหน่ายที่ดินในกาไฬอยู่ในระดับปานกลาง 

หมู่บ้าน
 หมู่บ้าน  ประชากร(1998)  จำนวนครัวเรือน(1998)  อัตราเพศ(ชาย/หญิง)(1998)  หมายเหตุกาไฬมวย (កាឡៃ ១, Kalai 1) 217  42  0.99 กาไฬปีร์ (កាឡៃ ២, Kalai 2) 346  63  0.9 กาไฬเบ็ย (កាឡៃ ៣, Kalai 3) 257  46  0.96
# จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดหนองบัวลำภู หลังจากแยกตัวออกจากจังหวัดอุดรธานี  เมื่อ พ.ศ. 2536 แต่เดิมพื้นที่ของจังหวัดหนองบัวลำภูคือเขตเลือกตั้งที่ 2 ของจังหวัดอุดรธานีในการเลือกตั้งเมื่อเดือนกันยายน พ.ศ. 2535 เขตเลือกตั้งที่ 2 นี้มีสมาชิกสภาผู้แทนราษฎรจำนวน 3 คน 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดหนองบัวลำภูทั้งจังหวัด
# จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดยะลา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดยะลาทั้งจังหวัด
# อนุพันธ์สมมาตร
ในคณิตศาสตร์ อนุพันธ์สมมาตรเป็นการดำเนินการที่วางนัยทั่วไปกับอนุพันธ์สามัญ

นิยามว่า

นิพจน์ภายในลิมิตบางทีเรียกว่าผลหารผลต่างสมมาตร ฟังก์ชันที่หาอนุพันธ์สมมาตรได้ที่จุด x ถ้าอนุพันธ์สมมาตรหาค่าได้ที่จุดนั้น

ถ้าฟังก์ชันหาอนุพันธ์ได้ (ในความหมายทั้วไป) ที่จุดนั้น จุดนั้นก็จะหาอนุพันธ์สมมาตรได้ แต่ไม่จำเป็นจะเป็นจริงในทางกลับกัน ตัวอย่างค้านที่พบบ่อยคือฟังก์ชันค่าสัมบูรณ์  จะไม่สามารถหาอนุพันธ์ได้ที่  แต่สามารถหาาอนุพันธ์สมมาตรได้ 0  สำหรับฟังก์ชันหาอนุพันธ์ได้ ผลหารผลต่างสมมาตรให้การประมาณทางตัวเลขของอนุพันธ์ได้ดีกว่าผลหารผลต่างปกติ

อนุพันธ์สมมาตร ณ จุด ๆ หนึ่งเท่ากับค่าเฉลี่ยเลขคณิตของอนุพันธ์ทางซ้ายและทางขวาที่จุดนั้น ถ้าหาค่าสองอย่างนั้นได้

ทั้งทฤษฎีบทของโรลล์และทฤษฎีบทค่าเฉลี่ยไม่จำเป็นจะเป็นจริงสำหรับอนุพันธ์สมมาตร บางประพจน์ที่คล้ายกันแต่อ่อนกว่าได้รับการพิสูจน์

 ตัวอย่าง 
link=https://en.wikipedia.org/wiki/File:Modulusfunction.png|right|thumb|กราฟของฟังก์ชันค่าสัมบูรณ์ สังเกตการหักมุมที่  นำไปสู่การหาค่าอนุพันธ์ได้ที่   ฟังก์ชันนี้จึงไม่สามารถหาอนุพันธ์สามัญที่  ได้  แต่อนุพันธ์สมมาตรหาค่าได้ที่ 
 ฟังก์ชันค่าสัมบูรณ์ 
สำหรับฟังก์ชันค่าสัมบูรณ์  ใช้สัญกรณ์  สำหรับอนุพันธ์สมมาตร ที่  จะได้

ดังนั้นอนุพันธ์สมมาตรจึงหาค่าได้ที่  แล้ามีค่าเป็น 0 แม้ว่าอนุพันธ์สามัญจะหาค่าไม่ได้ที่จุดนั้นก็ตาม (เนื่องจากการหักมุมในกราฟที่)

สังเกตว่าในตัวอย่างนี้ทั้งอนุพันธ์ทางซ้ายและทางขวาที่ 0 หาค่าได้เป็น -1 และ +1 ตามลำดับ ต่าเฉลี่ยจึงได้ 0 ตามที่คาดไว้
link=https://en.wikipedia.org/wiki/File:Graphinversesqrt.png|right|thumb|กราฟของ  สังเกตความไม่ต่อเนื่องที่  ฟังก์ชันนี้จึงไม่สามารถหาอนุพันธ์สามัญที่  ได้ แต่อนุพันธ์สมมาตรหาค่าได้ที่ 

 ฟังก์ชัน x−2 
สำหรับฟังก์ชัน  ที่  จะได้

สำหรับฟังก์ชันนี้อนุพันธ์สมมาตรหาค่าได้ที่  ส่วนอนุพันธ์สามัญจะหาค่าไม่ได้ที่  เนื่องจากความไม่ต่อเนื่องในส่วนโค้งที่จุดนั้น  นอกจากนี้ทั้งอนุพันธ์ทางซ้ายและทางขวาเป็นอนันต์ที่ 0 เป็นตัวอย่างของภาวะไม่ต่อเนื่องสำคัญ

 ฟังก์ชันดิริชเลต์ 
ฟังก์ชันดิริชเลต์ นิยามว่า

สามารถหาอนุพันธ์สมมาตรได้ที่ทุก  แต่ไม่สามารถหาอนุพันธ์สมมาตรได้ที่  ใด ๆ หรือสามารถหาอนุพันธ์สมมาตรได้ที่จำนวนตรรกยะแต่ไม่ได้ทีจำนวนอตรรกยะ

 การวางนัยทั่วไป 

แนวคิดนี้สามารถการวางนัยทั่วไปยังอนุพันธ์สมมาตรอันดับสูงอื่น ๆ และทั้งปริภูมิยุคลิด n-มิติ

 อนุพันธ์สมมาตรอันดับสอง 
อนุพันธ์สมมาตรอันดับสองสามารถนิยามได้ดังนี้

ถ้าอนุพันธ์สามัญอันดับสองหาค่าได้ แล้วอนุพันธ์สมมาตรอันดับสองหาค่าได้ และจะมีค่าเท่ากัน  อนุพันธ์สมมาตรอันดับสองอาจหาค่าได้ แม้ว่าอนุพันธ์สามัญอันดับสองจะหาค่าไม่ได้ก็ตามดังตัวอย่าง พิจารณาฟังก์ชันเครื่องหมาย  ซึ่งได้นิยามไว้ว่าฟังก์ชันเครื่องหมายไม่ต่อเนื่องที่ศูนย์ ดังนั้นอนุพันธ์สามัญอันดับสองสไหรับ  จะหาค่าไม่ได้ แต่อนุพันธ์สมมาตรอันดับสองหาค่าได้สำหรับ